# Jennifer Jones

| **Jennifer Jones** |
| --- |
| **Oskar-premiito**  |
|  |
|  |
| Persona informo
 |
| **Naskonomo** | Phylis Lee Isley |
| **Naskiĝo** | 2-an de marto 1919 (1919-03-02) en Tulsa
 |
| **Morto** | 17-an de decembro 2009 (2009-12-17) (90-jaraĝa) en Malibu
 |
| **Mortis pro** | naturaj kialoj  vd |
| **Mortis per** | malsano  vd |
| **Tombo** | Forest Lawn Memorial Park   vd |
| **Lingvoj** | angla vd |
| **Ŝtataneco** | Usono   vd |
| **Alma mater** | Nordokcidenta Universitato   Northwestern University School of Communication (en)    American Academy of Dramatic Arts  (–1939) Monte Cassino School (en)    vd |
| **Partio** | Kalifornia Respublikana Partio   vd |
|  |
| **Memorigilo**  |
| Familio
 |
| **Edz(in)o** | Norton Simon (en)  (1971–1993) David O. Selznick (1949–1965) Robert Walker (1939–1945)  vd |
| **Infanoj** | Robert Walker Jr.  ( Robert Walker)  vd |
| Profesio
 |
| **Okupo** | filmaktoro  aktoro  modelo   vd |
| **Aktiva dum** | 1939–1974 vd |
|

|   Honorigoj |
| --- |
| Honorigoj
 | * (2-a de marto 1944)  Akademia Premio por la Plej Bona Aktorino, kialo de la premio *The Song of Bernadette (en)*
* stelo sur la Trotuaro de famo en Holivudo
* David di Donatello por dumvivaj atingoj

vd |

 |
|  |
| vd | **Fonto: Vikidatumoj** |
|  |

**Jennifer JONES** (naskita la 2-an de marto 1919 en Tulsa, Oklahomo; mortis la 17-an de decembro 2009 en Malibu, Kalifornio; vera nomo *Phylis Lee Isley*) estis usona aktorino. Ŝi atingis la pinton de sia kariero en la 1940-aj jaroj, kiam ŝi gajnis Akademian Premion kaj Oran Globon pro sia ĉefrolo en *The Song of Bernadette.* Ŝi estis la unua aktorino al kiu oni aljuĝis la Premion Oran Globon kaj unu el la plej junaj aktorinoj kiuj gajnis la Oskaron je nur 25 jaroj.

Ŝi ankaŭ estas konata pro siaj roloj en filmoj de la 1940-aj kaj 1950-aj jaroj kiel ekzemple *Duel in the Sun*, *The Sin of Cluny Brown*, *Beat the Devil*, kaj *Madame Bovary*. Jones estis unu el la lastaj vivantaj steluloj de la Ora Epoko de Holivudo.

Ŝi aperis en pli ol 20 filmoj, kaj ŝiaj ekranpartneroj inkludis Gregory Peck, Humphrey Bogart, Laurence Olivier, Montgomery Clift, Charlton Heston, kaj William Holden.

## Kariero

La impona kariero de Jones en Holivudo komenciĝis post kiam ŝi divorcis de la aktoro Robert Walker kaj eniris rilaton kun la plej influa produktanto de la tempo, David O. Selznick (*King Kong*, *Gone with the Wind*, *Rebecca*, kiu decidis doni al ŝi artistan nomon.

Plejparte pro la kuraĝigo de Selznick, ŝi ricevis la Oskaron en 1944 por Plej Bona Aktorino pro sia laboro en *The Song of Bernadette*. Ĉe la sama ceremonio, la konkurenco de Jennifer inkluzivis ŝian amikinon Ingrid Bergman, kiu estis nomumita por *For Whom the Bell Tolls*. Jennifer pardonpetis al Ingrid, kiu respondis: "Ne, Jennifer, via Bernadette estis pli bona ol mia Maria." La sekvan jaron, Ingrid Bergman gajnis la Oskaron pro sia rolo en *Gaslight*.

Inter la plej rimarkindaj filmoj de Jones estis *Duel in the Sun* (1946) kun Gregory Peck, *Madame Bovary* (1949) kun James Mason, *Love Is the Most Magnificent Thing in the World* (1955) kun William Holden, kaj *A Farewell to Arms* (1957) kun Rock Hudson. Post la morto de Selznick en 1965, Jennifer Jones edziniĝis al unu el la plej riĉaj viroj de Usono, la industriisto Norton Simon. Post tio, ŝi preskaŭ ĉesis aktori en filmoj, partoprenante nur en du filmoj: *Angel, Angel, Down We Go* (1969) kaj *The Towering Inferno* (1974).

Jones suferis pro mensaj sanproblemoj dum sia vivo. Post kiam ŝia 22-jaraĝa filino, Mary Jennifer Selznick, memmortigis sin en 1976, Jones profunde engaĝiĝis en menshigiena edukado. En 1980, ŝi fondis la Jennifer Jones Simon Foundation por Mensa Sano kaj Edukado.

## Referencoj

## Vidu ankaŭ

* 6249 Jennifer

## Eksteraj ligiloj

* Jennifer Jones ĉe Interreta filma datumbazo (angle)
* Jennifer Jones - Tributa retejo
* Jennifer Jones - nekrologo de Daily Telegraph
* Encyclopedia of Oklahoma History and Culture - Jones, Jennifer